Prosedyre Risikohåndtering - PDF
1 Ref.id.: KS&SMS Prosedyre Side 1 av 5 1. Hensikt Identifisere fare, vurdere risiko og sikre at tiltak iverksettes for å redusere risiko, slik at arbeider og operasjoner kan utføres på en trygg og sikker måte. 2. Målgruppe og ansvar Kaptein er ansvarlig for at denne prosedyren blir implementert ombord. Departementsledere ombord skal tilrettelegge utarbeidelse og revidering av risikovurderinger innenfor sitt ansvarsfelt. Vakthavende offiser dekk/maskin er ansvarlig for at det blir avholdt arbeidsmøte samt at nødvendig tiltak blir iverksatt. VMU skal drøfte evt. revidere risikovurdering ved hendelser/avvik som har medført eller kunne medført skade på personell, miljø og/eller materiell. Samtlige som skal utføre en operasjon/arbeid, skal medvirke til utarbeidelse av en så korrekt risikovurdering som mulig. 3. Definisjoner VMU Verne og miljøutvalg Arbeidsmøte Formel/uformelt møte i forkant av en jobb/operasjon. Fare - Gjenstand eller hendelse som kan gi skade Farekartlegging - Identifiserte farer om bord på fartøyet. Risiko - Sannsynlighet x konsekvens for at en fare gir skade Risikovurdering Evaluere fare og angi nødvendige risikoreduserende tiltak Risikoreduserende tiltak Alt fra prosedyre til fysiske hinder som reduserer en risiko. Prosedyre Metode for å utføre en arbeidsoppgave/skipsoperasjon. 4.0 Farekartlegging Hensikten er å identifisere alle farer om bord på fartøyet og sikre at de ikke kan forårsake skade på personell, miljø eller fartøy. De fleste farene er i dag ivaretatt ved implementering av KS&SMS (Fysiske hinder, merking/skilting, opplæringsplan, bruk av personlig verneutstyr, kompetanse, skipsspesifikke risikovurderinger, prosedyrer, sjekklister, etc.) Der en fare ikke er ivaretatt på tidspunktet for farekartleggingen, skal det utføres en Risiko Vurdering og nødvendige tiltak iverksettes for å redusere risikoen. Farekarleggingen er delt opp i tre elementer (se eget excel ark til bruk ved kartleggingen). Område karlegging (Fysiske fare) Fartøyets operasjoner Kritisk utstyr (Feil på utstyr som kan forårsake farlige situasjoner i tilfelle plutselig svikt) Fysiske farer kan være: Hindringer, glatt dekk, fallende gjenstander, klemfare, roterende utstyr, elektrisk sjokk, varmt material/veske, trykkbelastet utstyr, støy, støv, "flygende" gjenstander, mekanisk vibrasjon, mangel på
2 Ref.id.: KS&SMS Prosedyre Side 2 av 5 oksygen, kjemisk eller biologisk eksponering, kjemikalie/olje søl, kunstig optisk stråling, fall over bord, etc. 5.0 Risikovurdering Risikovurdering og arbeidsmøte er en god metodikk for å kartlegge, avklare og håndtere risiko. Hovedprinsippene som skal følges gjennom alle ledd fra planlegging til utførelse er: Identifisere fare Vurder risikoen Iverksett risikoreduserende tiltak der nødvendig (barrierer) Overvåke effekten av tiltakene Risikomomenter som særlig vektlegges og i prioritert rekkefølge: 1. Helse og sikkerheten til alle om bord på fartøyet og eventuelt andre involverte parter direkte/indirekte. 2. Miljø 3. Rederiets og andres eiendeler 4. Kvalitet (sees også i sammenheng med forskningsresultater) Der er i dag to typer risikovurdering i KS-SMS: Generell risikovurderinger Fartøyspesifikk risikovurdering Generell risikovurdering Er utviklet over tid, basert på erfaring fra hele rederi organisasjonen. Disse risikovurderingene er ment som mal og skal brukes videre i arbeidet for en fartøyspesifikk risikovurdering Fartøyspesifikk risikovurdering Gjeldende risikovurderinger for det aktuelle fartøy. Utviklet og revidert om bord på hvert fartøy og blir implementert i rederiets KS&SMS system. Fartøyspesifikke risikovurderinger skal dekke alle risikomomenter vedrørende skipets aktivitet og gjøremål, og den skal så godt det lar seg gjøre være repeterbar. Risikovurderingen skal ha rom til å ivareta situasjonsbetingede forhold (vær, sjø, nytt personell), for den spesifikke jobben. I slike tilfeller skal dette komme frem under arbeidsmøtet i forkant av arbeidsoperasjonen. Risikovurderingene skal være kjent blant mannskapet og tilgjengelig på det aktuelle området, samt på bro. 5.2 Risikovurdering skal være utført for: Skipsoperasjoner definert i skipets farekartlegging.
3 Ref.id.: KS&SMS Prosedyre Side 3 av 5 Innføring av nytt arbeidsutstyr eller ny teknologi. Vesentlig endring/modifisering av eksisterende utstyr (kran, vinsj etc.). Vedlikehold eller reparasjon av maskineri og elektrisk komponenter som har betydning for skipets fremdrift og/eller sikkerhet under drift/seilas. 6.0 Prosedyrer og Sjekklister Ut fra risikovurderinger og lovverk kan det komme krav om prosedyre for en arbeidsoppgave eller operasjon. Hensikten er å sikre en ønsket fremgangsmåte, at informasjonen for arbeidsoppgaven er lik for alle og sørge for sikkerhet for person og gjenstander. Innholdet i prosedyren skal være oversiktlig, lett å forstå og så langt det lar seg gjøre være repeterbar. Ansvarsforholdet for de enkelte arbeidsoppgaver skal være avklart. Dette er spesielt viktig i operasjoner som involverer ulike deler av fartøyets departementer samtidig. f.eks. bunkring, tråling, fortøyning osv. For å sikre at viktige oppgaver i en arbeidsoperasjon blir utført er sjekklister et godt verktøy. Hensikten er å redusere menneskelig feil og sørge for en repeter bar og lik utførelse av arbeidsoperasjonen. Punktene i en sjekkliste bør så langt det lar seg gjøre, være i kronologisk rekkefølge i hht arbeidsprosessens utførelse. 7.0 Arbeidstillatelse For arbeid som kan komme i konflikt med andre operasjoner og aktiviteter, er det innført arbeidstillatelse. Hensikten er å sikre deling av informasjon og at eventuelt begrensninger blir gitt til aktuelle parter om bord på fartøyet. Basert på erfaring og god industri praksis skal det innhentes arbeidstillatelse for følgende arbeider og operasjoner. o Varmt arbeid o Arbeid i lukkede rom o Arbeid i høyden o Arbeid på elektrisk høyspent anlegg (1000V) 8.0 Arbeidsmøte (Toolbox) Er siste forberedende tiltak før oppstart av en arbeids operasjon. Hvor detaljert et slikt møte bør være, er opp til operasjonens art og personellets erfaring. Arbeidsmøte skal inneholde en gjennomgang av den aktuelle skipsspesifikke risikovurdering, evt. prosedyre, arbeidsfordeling og ansvar. Ta hensyn til de menneskelige faktorene og vurder om ytterligere tiltak bør settes inn.
4 Ref.id.: KS&SMS Prosedyre Side 4 av 5 For de fleste arbeidsoperasjoner, vil arbeidsmøtet være uformelt. Ved vesentlige endringer av risikobildet eller måten å utføre arbeidet på, skal man dokumentere arbeidsmøtet. I slike tilfeller benyttes «skjema for arbeidsmøte med risiko vurdering». Utfylt skjema oppbevares ombord i min. 24 mnd. Vesentlig endring defineres: Teknisk feil på utstyr (men det lar seg gjøre å operere utstyret), Tilpasninger/rigging av utstyr som åpenbart fraviker «normalen» Endringer i organisering eller planlegging av arbeidet. Vær og klima (vind, sjø og temperatur) defineres ikke som «vesentlig endringer». 9.0 Kontinuerlig sikkerhetsvurdering Å overvåke arbeidsoperasjonen er viktig. Vær spesielt oppmerksom på effekten på barrierene som er satt inn, og at de fungerer som tiltenkt. ALLE involvert parter i en operasjon har sin rett, men også en plikt til å stoppe den aktuelle operasjon av sikkerhetsmessige årsaker Revidering Tidsintervall for revidering av Skipsspesifikke risikovurdering: 24 mnd. Verneombud og personer som utfører arbeidsoppgavene bør delta i revideringene. Ved ny risikovurdering eller revidering av eksisterende, skal skjemaet sendes til Rederi, som legger det inn i KS-SMS. Hvis en revidering viser at eksisterende risikovurdering er tilstrekkelig, skal det allikevel meldes til rederi, slik at 24mnd tidsfrist blir dokumentert. Momenter og erfaringer etter endt arbeid, skal tas med i arbeidet for revidering av skipspesifikke risikovurderinger/prosedyrer/sjekklister/arbeidstillatelse. Vektlegg særlig risikovurderinger som har blitt kartlagt under dokumentert arbeidsmøtene Kryssreferanser KS&SMS Risikovurdering mal 12.0 Eksterne referanser Skipsikkerhetsloven: Forskrift om arbeidsmiljø, sikkerhet og helse for de som har sitt arbeid om bord på skip: Forskrift om sikkerhetsstyringssystem for norske skip og flyttbare innretninger: